pythainlp/thai-wiki-dataset-v4 huggingface dataset:
อาซาอี

อาซาอี (จากคำภาษาเญเองาตูว่า ; ชื่อวิทยาศาสตร์: "Euterpe oleracea") เป็นปาล์มชนิดหนึ่งในสกุล "Euterpe" นิยมปลูกเพื่อใช้ประโยชน์จากผล (เรียกว่า "อาซาอีเบอร์รี" หรือ "อาซาอี") ยอดอ่อน (เป็นผัก) ใบ และลำต้น ความต้องการผลอาซาอีทั่วโลกขยายตัวอย่างรวดเร็วในคริสต์ศตวรรษที่ 21 ดังนั้นจึงมีการปลูกปาล์มชนิดนี้เพื่อจุดประสงค์ดังกล่าวเป็นหลัก
อาซาอีมีถิ่นกำเนิดในบราซิล, เปรู, เวเนซุเอลา, ตรินิแดดและโตเบโก, กายอานา, ซูรินาม และเฟรนช์เกียนา ส่วนใหญ่เติบโตในที่ลุ่มน้ำขังและที่ราบน้ำท่วมถึง ลำต้นเรียว สูงกว่า 25 เมตร (82 ฟุต) ใบเป็นแบบขนนก ยาวได้ถึง 3 เมตร (9.8 ฟุต) ผลมีขนาดเล็ก กลม และมีสีดำอมม่วง ผลของอาซาอีเคยเป็นอาหารหลักในพื้นที่ราบน้ำท่วมถึงประมาณคริสต์ศตวรรษที่ 18 แต่การบริโภคในเขตเมืองและการส่งเสริมให้เป็นอาหารเพื่อสุขภาพเริ่มขึ้นในช่วงกลางคริสต์ทศวรรษ 1990 พร้อมกับกระแสความนิยมผลไม้แอมะซอนอื่น ๆ นอกภูมิภาค
แชด สตาเฮลสกี

แชด สตาเฮลสกี  เกิดเมื่อวันที่ 20 กันยายน ค.ศ. 1968 เป็นสตันท์แมนและผู้กำกับภาพยนตร์ชาวอเมริกัน เป็นที่รู้จักกันดีในฐานะผู้กำกับภาพยนตร์เรื่อง "จอห์นวิค: แรงกว่านรก" ทั้งสี่ภาค เขาทำงานเป็นผู้ประสานงานสตันท์และผู้กำกับทีมที่สองในภาพยนตร์หลายเรื่อง
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ แชด สตาเฮลสกี
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
$ ดอลลาร์สหรัฐ
ตลาดหลักทรัพย์บอมเบย์

บีเอสอี (BSE) หรือชื่อเดิม ตลาดหลักทรัพย์บอมเบย์ จำกัด  เป็นตลาดหลักทรัพย์อินเดีย ตั้งอยู่ที่ถนนดะลาล (Dalal Street) นครมุมไบ
บีเอสอีก่อตั้งขึ้นเมื่อปี 1875 และเป็นตลาดหลักทรัพย์ที่เก่าแก่ที่สุดในทวีปเอเชีย บีเอสอีเป็นตลาดหลักทรัพย์ที่ใหญ่ที่สุดในโลกเป็นอันดับ 10 ด้วยมูลค่าตามราคาตลาด 2.2 ล้านล้านดอลล่าร์สหรัฐ (เมษายน 2018)
ประวัติ.
ตลาดหลักทรัพย์ร็อคกี (Rocky stock exchange) ก่อตั้งขึ้นโดยเปรมจันท์ โรยจันท์ (Premchand Roychand) นักธุรกิจผู้มีอิทธิพลในบอมเบย์เมื่อศตวรรษที่ 19 เขาทำกำไรมหาศาลได้จากธุรกิจการซื้อขายหลักทรัพย์ (stockbroking business) และกลายมาเป็นที่รู้จักในชื่อ ราชาฝ้าย (Cotton King), ราชาทองคำแท่ง (Bullion King) หรือ บิ๊กบูลล์ (Big Bull) นอกจากนี้เขายังเป็นผู้ก่อตั้งของสมาคมผู้ถือหุ้นและนักเล่นหุ้นพื้นเมือง (Native Share and Stock Brokers Association) หน่วยงานที่ปัจจุบันรู้จักในชื่อของบีเอสอี (BSE)
สถานที่แรกที่เป็นที่นัดพบกันของนักเล่นหุ้นในยุคทศวรรษ 1850s คือบริเวณใต้ต้นไทรหน้าศาลาว่าการบอมเบย์ ปัจจุบันเป็นที่ตั้งของสวนสาธารณะฮอร์เนมานเซอร์เคิล (Horniman Circle) หนึ่งทศวรรษถัดมา เหล่าบรรดานายหน้าได้ย้ายไปนัดพบกันที่ใต้ต้นไทรที่แยกบนถนนเมโดวส์ (Meadows Street) ซึ่งในขณะนั้นชื่อว่าถนนเอสพลานาด (Esplanade Road) ปัจจุบันคือถนนมหาตมะ คานธี (Mahatma Gandhi Road) ด้วยจำนวนผู้เกี่ยวข้องเพิ่มขึ้นเรื่อย ๆ ทำให้ในที่สุดเมื่อปี 1874 บรรดานายหน้าได้จัดตั้งสถานที่ถาวรขึ้นบนนถนนที่ตั้งชื่อว่า ถนนดะลาล (Dalal Street) (แปลว่าถนนนายหน้า; Brokers' Street)
ตลาดหลักทรัพย์อินเดียถือว่าเป็นตลาดหลักทรัพย์ที่เก่าแก่ที่สุดในทวีปเอเชีย ย้อนไปในปี 1855 ซึ่งมีผู้เล่นหุ้นจำนวน 22 คน รวมตัวกันใต้ต้นไทรหน้าศาลาว่าการนครมุมไบ และมีการย้ายสถานที่ไปมาตามจำนวนผู้คนที่เพิ่มขึ้น จนท้ายที่สุดได้เลือกสถานที่ทำการถาวรในปี 1874 ที่ถนนดะลาล (Dalal Street) และกลายมาเป็นองค์กรอย่างเป็นทางการภายใต้ชื่อ "สมาคมผู้ถือหุ้นและนักเล่นหุ้นพื้นเมือง" ("The Native Share & Stock Brokers Association") ในปี 1875
เมื่อวันที่ 31 สิงหาคม 1957 บีเอสอีได้กลายเป็นตลาดหลักทรัพย์แห่งแรกที่รัฐบาลอินเดียรับรองภายใต้ Securities Contracts Regulation Act ต่อมาในปี 1980 ตลาดหลักทรัพย์ได้ย้ายไปทำการในอาคารตลาดหลักทรัพย์บอมเบย์ หรือชื่อปัจจุบันคือ อาคารพีโรซ จีจีภาย ทาวเวอรส์ (Phiroze Jeejeebhoy Towers) บนถนนดะลาล (Dalal Street) ย่านฟอร์ต (Fort precinct)
ซานโตส เอสโกบาร์

ฆอร์เฆ ลุยส์ อัลกันตาร์ โบลิ (เกิด 30 เมษายน ค.ศ. 1984) หรือที่รู้จักดีในชื่อ เอลอิโฆเดลฟันตัสมา (แปลตรงตัว#เปลี่ยนทาง 'ลูกผี') เป็นลูชาดอร์ (นักมวยปล้ำอาชีพ) ชาวเม็กซิโกรุ่นที่สองที่เซ็นสัญญากับ WWE ภายใต้ชื่อ ซานโตส เอสโกบาร์  ในขณะที่ทำงานให้กับ Lucha Libre AAA Worldwide เขาได้รับรางวัล AAA Fusión Championship และ AAA World Cruiserweight Championship และ AAA Latin American Champion และ Copa Antonio Peña 2017 ก่อนที่ร่วมงานกับ AAA เขาได้ร่วมสมาคม Consejo Mundial de Lucha Libre (CMLL) ตั้งแต่ปี 2008 ถึง 2013 ใน CMLL เขาได้ CMLL World Middleweight Championship และ CMLL World Trios Championship สองครั้งร่วมกับ Héctor Garza และ La Máscara
Alcantar ยังปล้ำภายใต้ชื่อ King Cuerno สำหรับสมาคม Lucha Underground ในสหรัฐอเมริการะหว่างปี 2014 ถึงปี 2019 ผ่านการเป็นพันธมิตรส่งเสริมการขายของ AAA Alcantar ยังทำงานหลายรายการสำหรับ Impact Wrestling ขณะที่อยู่ภายใต้สัญญา AAA พ่อของเขาคือ luchador El Fantasma ผู้เป็นหัวหน้าคณะกรรมการการชกมวยเม็กซิโกซิตี้และมวยปล้ำอาชีพ ลูกพี่ลูกน้องของเขาต่อสู้ภายใต้ชื่อ "Fantasma Jr. " ในขณะที่ลุงของเขาทำงานภายใต้ชื่อ "Ángel de la Muerte"
กันส์, กอร์ &amp; กันโนลี

กันส์, กอร์ & กันโนลี  เป็นเกมแนวชูตติงแบบเลื่อนฉากด้านข้าง ที่ได้รับการพัฒนาและเผยแพร่โดยเครซีมังกีสตูดิโอส์ของเบลเยียมเมื่อวันที่ 30 เมษายน ค.ศ. 2015 บนสตีมโดยเฉพาะสำหรับไมโครซอฟท์ วินโดวส์ ต่อจากนั้นเกมดังกล่าวได้เปิดตัวสำหรับนินเท็นโด สวิตช์
เกมดังกล่าวยังได้นำหน้าด้วยแอนิเมชันขนาดสั้นที่มีชื่อว่า"ซอมบีส์ vs. ไวสกายส์: เฮลเบนต์ฟอร์วิสกี" ซึ่งเปิดตัวใน ค.ศ. 2004 ที่ผลิตรวมถึงทำแอนิเมชันโดยเคลส์บราเธอส์อาตส์ โดยเป็นผู้กำกับศิลป์รายเดียวกันของเกมทั้งสองภาคในซีรีส์
โครงเรื่อง.
สหรัฐ ค.ศ. 1928 ท่ามกลางภาวะเศรษฐกิจตกต่ำครั้งใหญ่และการห้ามสุราในสหรัฐ บรรดาแก๊งต่าง ๆ ได้มีอำนาจเพิ่มขึ้นจากการค้าเครื่องดื่มแอลกอฮอล์ที่ผิดกฎหมาย จนถึงจุดที่ตำรวจสูญเสียการควบคุม ตัวเอกของเกม (รวมถึงภาคต่อ) คือวินนี กันโนลี ซึ่งเป็นนักฆ่าของดอน เบลลุกกีโอ ผู้ส่งเขาไปธักทาวน์เพื่อค้นหานักฆ่าอีกคนชื่อแฟรงกี อย่างไรก็ตาม ธักทาวน์เป็นที่รู้จักมากกว่าแก๊งอาชญากร ในความเป็นจริงที่เมืองดังกล่าวมีข่าวลือเกี่ยวกับเหตุการณ์ที่แปลกประหลาด และคดีฆาตกรรมที่น่ากลัว ในขณะที่กำลังจะขึ้นฝั่งในธักทาวน์ เรือที่เขาขึ้นมาได้ถูกโจมตีโดยสิ่งที่ถูกเปิดเผยว่าเป็นซอมบี นี่คือสาเหตุที่วินนีถูกบังคับให้ต้องเดินทางผ่านเมืองและช่วยแฟรงกี
รูปแบบการเล่น.
ในฐานะเกมแอกชันสองมิติ เกมจะบังคับให้ผู้เล่นใช้ส่วนหนึ่งของคอนโทรลเลอร์ในการเคลื่อนที่ และอีกส่วนใช้อาวุธต่าง ๆ (เช่น พิสทอล, ปืนกล และเครื่องพ่นไฟ) ที่เขาจะพบตลอดทั้งเกม นอกจากนี้ผู้เล่นจะต้องจัดการกับฝ่ายตรงข้ามทั้งมนุษย์และซอมบี เช่นเดียวกับบอสต่าง ๆ ที่มีอยู่ทั้งหมดในสภาพแวดล้อมซึ่งในบางกรณีอาจล้างผลาญได้แบบเต็มเม็ดเต็มหน่วย
การตอบรับ.
เกมดังกล่าวได้รับคำวิจารณ์ในเชิงบวก หรือได้รับการตอบรับด้วยค่าเฉลี่ยค่อนข้างดี บางคนคิดว่าเป็นลูกผสมที่ดีระหว่าง "เดอะ ก็อดฟาเธอร์", "เมทัลสลัก" กับพื้นฐานซอมบี
ฟากฟ้าคีรีดาว

ฟากฟ้าคีรีดาว (My Himalayan Embrace) เป็นละครโทรทัศน์ไทยแนวโรแมนติก-ดราม่า-ระทึกขวัญ - แฟนตาซี ผลิตโดย เป่า จิน จง จากบทประพันธ์ สิริพีรี และบทโทรทัศน์ พัญสร นำแสดงโดย ณวัสน์ ภู่พันธัชสีห์, สาริน รณเกียรติ, ภูริตา สุปินชุมภู และนักแสดงรุ่นใหญ่ ฉัตรชัย เปล่งพานิช, สินจัย เปล่งพานิช, จอนนี่ แอนโฟเน่, เก็จมณี วรรธนะสิน และนันทนัช โล่ห์สุวรรณ 
งานสร้าง.
"ฟากฟ้าคีรีดาว" ถ่ายทำในหลายจังหวัดของประเทศไทย เช่น เชียงใหม่ เชียงราย เพชรบูรณ์ และยังถ่ายทำในต่างประเทศ อย่างเมืองศิมลา ในรัฐหิมาจัลประเทศ ทางตอนเหนือของประเทศอินเดีย และยอดเขากุลมาร์คในแคชเมียร์ ที่อินเดียมีการจ้างทีมงานท้องถิ่นและนักแสดงประกอบอินเดียกว่า 100 คน มีการถ่ายฉากสำคัญที่ วัดชาขู (Jakhu Temple) หรือวัดหนุมานที่มีรูปปั้นหนุมานสูงกว่า 33 เมตร มีการปิดสนามบินบนเขาถ่ายทำ และเลือกถ่ายทำในโรงแรมสวยบนยอดเขาที่มีประวัติกว่า 82 ปี เป็นฉากคฤหาสน์ ถ่ายทำที่ทะเลสาบดาล
เพลงประกอบละคร คือเพลง "ฟ้ามีดาว" และ "ฉันมีเธอ" ร้องโดยณวัสน์
พันธนาการ (บีดีเอสเอ็ม)

พันธนาการ  เป็นวัฒนธรรมย่อยของบีดีเอสเอ็ม เป็นการฝึนฝนของการยินยอมให้ผูกมัด การมัด หรือควบคุมผู้ร่วมมือเพื่ออีโรติก ความสวยงาม หรือกระตุ้นความรู้สึกทางกาย ผู้ร่วมมืออาจถูกควบคุมทางร่ายกายได้หลายวิธี รวมทั้งการใช้เชือก กุญแจมือ เทปกาว หรือผ้าผันแผลที่มัดได้ด้วยตนเอง
พันธนาการด้วยตนเองไม่จำเป็นต้องบ่งบอกถึงความสุขจากการได้รับความเจ็บปวดกับตัวเอง พันธนาการอาจถูกใช้เป็นจุดสิ้นสุดในตัวเอง เช่นเดียวกับในกรณีของการผูกมัดด้วยเชือกและการผูกมัดเต้านม มันอาจจะถูกใช้เป็นส่วหนึ่งของเพศหรือเข้าร่วมกับกิจกรรมบีดีเอสเอ็มอื่นๆ ตัวอักษรคำว่า "บี" ในคำย่อจาก "BDSM" มาจากคำว่า Bondage เพศและอีโรติกเป็นลักษณะที่สิ่งสำคัญในพันธนาการ แต่มักจะไม่ใช่สิ้นสุดในตัวเอง สุนทรียภาพยังคงมีบทบาทที่สำคัญในพันธนาการ
เหตุผลทั่วไปสำหรับผู้ร่วมมือที่กระตือรือร้นที่ได้ทำการผูกมัดกับผู้ร่วมมืออีกคนเพื่อให้ทั้งสองฝ่ายได้รับความพึงพอใจจากการถูกควบคุมโดยผู้ร่วมมือของฝ่ายผู้ยอมจำนนและความรู้สึกของการถ่ายโอนชั่วคราวของการควบคุมและอำนาจ สำหรับผู้นิยมความสุขจากการได้รับความเจ็บปวดกับตัวเอง พันธนาการมักใช้วิธีการผูกมัดจนถึงจุดจบ ซึ่งผู้ร่วมมือที่ถูกควบคุมจะสามารถเข้าถึงพฤติกรรมที่มีนิสัยท้อถอยทางจิตใจได้ อย่างไรก็ตาม พันธนาการสามารถใช้ได้เพื่อเป้าหมายประโยชน์ของตัวเอง ผู้ร่วมมือที่ถูกควบคุมสามารถได้รับความสุขจากความรู้สึกจากการทำอะไรไม่ถูกและไม่สามารถเคลื่อนไหวอะไรได้ และผู้ร่วมมือที่กระตือรือร้นสามารถได้รับความสุขและความพึงพอใจในการมองเห็นผู้ร่วมมืออีกคนถูกผูกมัด
การลงทัณฑ์ (บีดีเอสเอ็ม)

การลงทัณฑ์ (Discipline) ในบีดีเอสเอ็ม เป็นวิธีปฏิบัติที่ผู้มีอำนาจกำหนดกฎเกณฑ์สำหรับผู้ยอมจำนนที่เขา/เธอ ซึ่งถูกคาดหวังว่าจะเชื่อฟัง (นี่ค่อนข้างแตกต่างจากบทลงโทษ) เมื่อกฎของพฤติกรรมที่คาดหวังไว้ได้ถูกแตกหักลง การลงโทษมักจะถูกใช้เพื่อสอนให้อยู่ในระเบียบวินัย
น้ำมะเขือเทศ

น้ำมะเขือเทศ เป็นน้ำผลไม้ที่ทำจากมะเขือเทศ โดยปกติจะใช้เป็นเครื่องดื่ม ไม่ว่าจะเป็นแบบธรรมดาหรือแบบค็อกเทล เช่น บลัดดีแมรี ซีซาร์ หรือเชลาดา
ประวัติ.
น้ำมะเขือเทศเป็นเครื่องดื่มครั้งแรกใน ค.ศ. 1917 โดยหลุยส์ เพอร์ริน ที่โรงแรมเฟรนช์ลิกสปริงส์ทางตอนใต้ของรัฐอินเดียนา เมื่อเขาไม่มีน้ำส้มสำรองและต้องการทดแทนอย่างรวดเร็ว การผสมกันจากการบีบมะเขือเทศ น้ำตาล และซอสพิเศษของเขากลายเป็นความสำเร็จทันที ในขณะที่นักธุรกิจในชิคาโกได้แพร่กระจายข่าวเกี่ยวกับค็อกเทลน้ำมะเขือเทศ
การผลิต.
ผู้ผลิตเชิงพาณิชย์หลายแห่งของน้ำมะเขือเทศยังใส่เกลือ มักมีการเพิ่มส่วนผสมอื่น ๆ เช่น ผงหัวหอม ผงกระเทียม และเครื่องเทศอื่น ๆ ในสหรัฐ น้ำมะเขือเทศที่ผลิตเป็นจำนวนมากเริ่มวางตลาดในช่วงกลางคริสต์ทศวรรษ 1920 และกลายเป็นเครื่องดื่มอาหารเช้ายอดนิยมไม่กี่ปีหลังจากนั้น
ในสหรัฐ น้ำมะเขือเทศส่วนใหญ่ทำจากแป้งเปียกมะเขือเทศ ในประเทศแคนาดา น้ำมะเขือเทศไม่มีความเข้มข้นและพาสเจอร์ไรซ์ โดยทำจากเนื้อมะเขือเทศชั้นดีจากมะเขือเทศสุกและทั้งลูก ลำต้นและผิวหนังจะต้องถูกเอาออกโดยไม่ต้องเติมน้ำในผลิตภัณฑ์น้ำผลไม้ขั้นสุดท้าย นอกจากนี้ ยังอาจประกอบด้วยสารให้ความหวาน กรดซิตริก และเกลือ
การใช้.
ในประเทศแคนาดาและประเทศเม็กซิโก น้ำมะเขือเทศมักผสมกับเบียร์ การผสมเป็นที่รู้จักกันในประเทศแคนาดาในฐานะแคลกะรีเรด-อาย และประเทศเม็กซิโกในฐานะเซร์เบซาเปรปาราดา น้ำมะเขือเทศเป็นพื้นฐานสำหรับค็อกเทลบลัดดีแมรี และบลัดดีซีซาร์ ตลอดจนกลอแมโตผสมค็อกเทล ส่วนในน้ำมะเขือเทศของอังกฤษนั้นมักผสมกับซอสวุร์สเตอร์ไชร์
น้ำมะเขือเทศแช่เย็นเคยเป็นที่นิยมในฐานะอาหารว่างที่ภัตตาคารในสหรัฐ
น้ำมะเขือเทศมักใช้เป็นของเหลวบรรจุสำหรับมะเขือเทศกระป๋อง แม้ว่าบางครั้งมันจะถูกแทนที่ด้วยน้ำซุปมะเขือเทศข้นเพื่อการค้าระหว่างประเทศเนื่องจากปัญหาด้านภาษีเกี่ยวกับผักกับซอส อ้างอิงจากนิตยสาร"คุกอิลลัสเตรเต็ด" มะเขือเทศบรรจุในน้ำผลไม้เมื่อเทียบกับน้ำซุปข้นมักจะชนะการทดสอบรสชาติ โดยมองว่าเป็นการชิมที่สดใหม่
น้ำมะเขือเทศใช้ในการเตรียมวุ้นน้ำมะเขือเทศ ซึ่งใช้ในการเพาะเลี้ยงแลคโตบาซิลลัสชนิดต่าง ๆ
น้ำมะเขือเทศเป็นเครื่องดื่มยอดนิยมในหมู่ผู้โดยสารเครื่องบิน การศึกษาขนาดเล็กโดยเหยียนและดันโดบอกว่านั่นเป็นเพราะการรับรู้ที่เพิ่มขึ้นของรสอูมามิในขณะที่อยู่ในสภาพแวดล้อมที่ดังและกดดันของห้องโดยสาร การนิยามอีกทางเลือกหนึ่งคือมันกลายเป็นประเพณีคล้ายกับการกินข้าวโพดคั่วที่โรงภาพยนตร์
วีสเตียเรียญี่ปุ่น

Wisteria floribunda (ชื่อสามัญ วีสเตียเรียญี่ปุ่น, Japanese wisteria) เป็นสปีชีส์ของพืชดอกในวงศ์ถั่ว (Fabaceae) มีถิ่นกำเนิดในประเทศญี่ปุ่น เติบโตถึง มันเป็นไม้เลื้อยที่มีเนื้อไม้ ถูกนำเข้าจากญี่ปุ่นไปยังสหรัฐ ในปี ค.ศ. 1830 ตั้งแต่นั้นมาได้กลายเป็นหนึ่งในพืชสวนที่ทำให้สวนดูดีมากที่สุด การใช้พืชนี้ทำบอนไซเป็นเรื่องธรรมดา เช่นเดียวกัน "Wisteria sinensis" (วีสเตียเรียจีน) 
นิสัยการออกดอกของวีสเตียเรียญี่ปุ่นเรียกได้ว่างดงามที่สุดในสกุล "Wisteria" มันมีช่อกระจะดอกไม้ที่ยาวมากกว่าวีสเตียเรียอื่น ๆ ซึ่งสามารถยาวได้จนเกือบถึงครึ่งเมตร ช่อกระจะเหล่านี้จะบานเป็นเส้นของดอกไม้สีขาว ชมพู ม่วง หรือน้ำเงิน ในช่วงต้นถึงกลางฤดูใบไม้ผลิ ดอกไม้จะมีกลิ่นหอมที่โดดเด่นซึ่งมีกลิ่นคล้ายกับองุ่น การออกดอกก่อนเวลาของวีสเตียเรียญี่ปุ่นอาจมีปัญหาในภูมิอากาศเขตอบอุ่น โดยน้ำค้างแข็งสามารถทำลายดอกไม้ที่จะออกในปีนั้นได้ วีสเตียเรียญี่ปุ่นจะออกดอกหลังจากผ่านจากระยะเยาว์วัย (juvenile) ไปยังระยะเจริญพันธุ์ (Adult) แล้วเท่านั้น การเปลี่ยนผ่านอาจใช้เวลาหลายปีเช่นเดียวกับชนิดพันธุ์ใกล้เคียงอย่างวีสเตียเรียจีน 
วีสเตียเรียญี่ปุ่นสามารถเติบโตได้มากกว่า 30 เมตรถ้ามีจุดรองรับหลายจุดโดยมีลำต้นคู่ที่พันกันเป็นเกลียวตามเข็มนาฬิกา ใบจะเป็นใบประกอบความยาว 10-30 ซม ที่เป็นประกายเงางาม สีเขียวเข้ม ใบจะมี 9-13 ใบย่อยรูปขอบขนานซึ่งแต่ละใบจะยาว 2-6 ซม. มีเมล็ดที่มีพิษสีน้ำตาล นุ่มเหมือนกำมะหยี่ รูปร่างเหมือนเมล็ดถั่วความยาว 5-10 ซม. ที่โตเต็มที่ในฤดูร้อนและคงอยู่จนถึงฤดูหนาว วีสเตียเรียญี่ปุ่นต้องการดินชื้นและแสงแดดจัด มักจะมีอายุได้มากกว่าห้าสิบปี
สายพันธุ์.
สายพันธุ์ที่ได้รับรางวัล Award of Garden Merit (AGM) จากสมาคมพฤกษชาติในพระบรมราชูปถัมภ์ (Royal Horticultural Society; RHS) ของอังกฤษ
แวร์เนอร์ ไฟมัน

แวร์เนอร์ ไฟมัน  เป็นอดีตนักการเมืองออสเตรียซึ่งเป็นนายกรัฐมนตรีออสเตรียและเป็นประธานพรรคสังคมประชาธิปไตยแห่งออสเตรีย (SPÖ) ตั้งแต่ปี ค.ศ. 2008 ถึงปี ค.ศ. 2016 ในวันที่ 9 พฤษภาคม ค.ศ. 2016 ไฟมันลาออกจากตำแหน่งทั้งสองท่ามกลางการวิจารณ์ที่กว้างขวางภายในพรรคของเขา
ภาพนาซีในประเทศไทย

สัญลักษณ์นาซีกำลังเป็นที่สนใจในประเทศไทยโดยเฉพาะในหมู่วัยรุ่น ความหลงใหลนี้เกิดจากความไม่รู้ประวัติศาสตร์มากกว่าความเอนเอียงทางการเมือง อย่างไรก็ดี กลุ่มคนบางคนที่ศึกษาประวัติศาสตร์สงครามโลกมองในฐานะ "จงจดจำ" มากกว่า
ใน พ.ศ. 2556 กระทรวงศึกษาธิการกล่าวว่า อาจปรับเปลี่ยนหลักสูตรของโรงเรียนให้มีข้อมูลเกี่ยวกับฮอโลคอสต์ อย่างไรก็ดี ประวัติศาสตร์ประเทศไทยได้รับผลกระทบกับลัทธินาซีค่อนข้างน้อยหรือแทบไม่มีเลย (เพราะในสภาวะสงคราม ประเทศไทยเป็นพันธมิตรกับอักษะใต้การบัญชาการของจอมพล ป.พิบูลสงคราม)
เวอร์บีนา

Verbena (Vervain, เวอร์บีน่า) เป็นสกุลในวงศ์ผกากรอง (Verbenaceae) ประกอบด้วยประมาณ 250 สปีชีส์ของพืชฤดูเดี่ยวและไม้ล้มลุกยืนต้น หรือพืชดอกที่กึ่งมีเนื้อไม้ สปีชีส์ส่วนใหญ่มีถิ่นกำเนิดในอเมริกาและเอเชีย โดยมี "Verbena officinalis" เวอร์บีน่าทั่วไปหรือหญ้าแส้ม้าเป็นชนิดต้นแบบและมีถิ่นกำเนิดในยุโรป
ประเทศมองโกเลียในเอเชียนเกมส์ 2018

ประเทศมองโกเลีย เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศมองโกเลีย ส่งนักกีฬาเข้าร่วมแข่ง คน เพื่อแข่งขัน กีฬา ผลการแข่งขันครั้งนี้ประเทศมองโกเลียได้รับ 4 เหรียญทอง 9 เหรียญเงิน และ 11 เหรียญทองแดง รวมทั้งหมด 24 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
โทมัส เคล็สทีล

โทมัส เคล็สทีล  เป็นนักการทูตและนักการเมืองชาวออสเตรีย เขาดำรงตำแหน่งประธานาธิบดีออสเตรียในปี ค.ศ. 1992 และได้รับเลือกเข้าดำรงตำแหน่งในปี ค.ศ. 1998
สะพานเดินเรือ

สะพานเดินเรือ (bridge) คือพื้นที่ยกสูงขึ้นจากดาดฟ้าเรือ หรือห้องหรือสถานีบนเรือสำหรับควบคุมและสั่งการเรือ เมื่อเดินเรือ สะพานเดินเรือนั้นถูกควบคุมโดยนายยามเรือเดิน และมีนายท้ายเรือเป็นผู้ช่วยในการเฝ้าระวัง หากเป็นเหตุการณ์สำคัญ นายเรือจะประจำที่สะพานเดินเรือ โดยมีนายยามเรือเดิน นายท้ายเรือ และนำร่องเป็นผู้ช่วย
Gentiana

Gentiana เป็นสกุลของพืชดอกของวงศ์ดอกหรีดเขา (Gentianaceae) ประกอบด้วยประมาณ 400 สปีชีส์ ซึ่งถือว่าเป็นสกุลใหญ่ มีความโดดเด่นจากดอกไม้ส่วนใหญ่ที่มีขนาดใหญ่และรูปทรงทรัมเป็ตซึ่งมักจะมีสีฟ้าเข้ม 
ชื่อสกุลเป็นคำสรรเสริญให้ Gentius กษัตริย์อิลลิเรียน ที่อาจเป็นผู้ค้นพบคุณสมบัติบำรุงกำลังในพืชวงศ์นี้ 
สปีชีส์.
รายชื่อสปีชีส์ที่ยอมรับแล้ว.
 <templatestyles src="Div col/styles.css"/>
Hesperis matronalis

Hesperis matronalis เป็นไม้ล้มลุกในวงศ์ผักกาด (Brassicaceae) มีชื่อสามัญจำนวนมากรวมถึง dame's rocket, damask-violet, dame's-violet, dames-wort, dame's gilliflower, night-scented gilliflower, queen's gilliflower, rogue's gilliflower, summer lilac, sweet rocket, mother-of-the-evening, และ winter gilliflower. 
พืชเหล่านี้เป็นพืชสองปีหรือพืชนานปีอายุสั้น มีถิ่นกำเนิดใน ยูเรเซียและปลูกในพื้นที่อื่น ๆ ของโลกเพราะดอกไม้ที่น่าดึงดูดและผลิบานในฤดูใบไม้ผลิ ในบางพื้นที่มันได้หลุดออกจากการเพาะปลูกและกลายเป็นวัชพืช
ประเทศสิงคโปร์ในเอเชียนเกมส์ 2018

ประเทศสิงคโปร์ เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศสิงคโปร์ ส่งนักกีฬาเข้าร่วมแข่ง 265 คน เพื่อแข่งขัน 21 กีฬา ผลการแข่งขันครั้งนี้ประเทศสิงคโปร์ได้รับ 4 เหรียญทอง 4 เหรียญเงิน และ 14 เหรียญทองแดง รวมทั้งหมด 22 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
Paeonia ludlowii

Paeonia ludlowii เป็นไม้พุ่มผลัดใบสูงปานกลาง เป็นพืชวงศ์โบตั๋น มีถิ่นที่อยู่ทางตะวันออกเฉียงใต้ของทิเบต ในทิเบตพืชนี้รู้จักกันในชื่อ lumaidao แปลว่า "ดอกไม้ของพระเจ้า" ชื่อพื้นถิ่นในประเทศจีนคือ 大花黄牡丹 (ต้าฮัวหวงหมู่ดาน) แปลว่า "ดอกโบตั๋นสี่เหลืองขนาดใหญ่" ในภาษาอังกฤษบางครั้งเรียกว่า Tibetan tree peony (ดอกโบตั๋นต้นไม้ทิเบต) หรือ Ludlow's tree peony (ดอกโบตั๋นต้นไม้ของลุดโลว์) มันมีดอกไม้สีเหลืองบริสุทธิ์รูปชาม และใบสีเขียวอ่อนขนาดใหญ่ 
การใช้.
พืชชนิดนี้ใช้เป็นยาแผนโบราณและคนในท้องถิ่นขุดมันเพื่อเปลือกรากของมัน การแสวงหาประโยชน์โดยผู้คนจากส่วนอื่น ๆ ของจีนเป็นภัยคุกคามร้ายแรงต่อการอยู่รอดของสปีชีส์นี้ บางครั้งมันถูกใช้เป็นไม้ประดับสำหรับใบรูปร่างเฟิร์นในสวนพฤกษศาสตร์และโดยนักสะสมของพืช
โพนีเทลโทะชูชู

"โพนีเทลโทะชูชู" (; โรมาจิ: "Ponytail to Shushu")  เป็นซิงเกิลลำดับที่ 16 ของเอเคบีโฟร์ตีเอต เปิดตัวเมื่อวันที่ 26 พฤษภาคม พ.ศ. 2553 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ซากูระโนะชิโอริ

"ซากูระโนะชิโอริ" (; โรมาจิ: "Sakura no Shiori")  เป็นซิงเกิลลำดับที่ 15 ของเอเคบีโฟร์ตีเอต เปิดตัวเมื่อวันที่ 17 กุมภาพันธ์ พ.ศ. 2553 โดยคิงเรกคอร์ดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ปีเตอร์ เวียร์

ปีเตอร์ ลินด์เซย์ เวียร์  เกิดเมื่อวันที่ 21 สิงหาคม ค.ศ. 1944 เป็นผู้ผลิตภาพยนตร์ชาวออสเตรเลีย
เขาเป็นผู้นำในขบวนการภาพยนตร์ออสเตรเลียนิวเวฟ (1970–1990) กับภาพยนตร์ต่างๆ เช่นภาพยนตร์ดราม่าลึกลับซ่อนเงื่อนเรื่อง "ปิกนิก แอท แฮงกิ้ง ร็อก" (1975) ภาพยนตร์ระทึกขวัญเหนือธรรมชาติ "เดอะ ลาสต์ เวฟ" (1977) และภาพยนตร์ดราม่าประวัติศาสตร์ "" (1981) จุดเริ่มต้นของอาชีพแรกของเวียร์คือการผลิตบริษัทข้ามชาติมูลค่า 6 ล้านดอลลาร์ "ปีทมิฬแผ่นดินเพลิง" (1983)
หลังจากความสำเร็จของ "ปีทมิฬแผ่นดินเพลิง", เวียร์ได้กำกับภาพยนตร์ที่หลากหลายของอเมริกาและต่างประเทศที่ครอบคลุมประเภทส่วนใหญ่—ภาพยนตร์ยอดนิยมหลายเรื่องที่ทำรายได้ทะลุบ็อกซ์ออฟฟิศรวมถึงภาพยนตร์ที่ได้รับการเสนอชื่อชิงรางวัลออสการ์เช่นภาพยนตร์ระทึกขวัญ "" (1985) ภาพยนตร์ดราม่า "ครูครับ เราจะสู้เพื่อฝัน" (1989) ภาพยนตร์โรแมนติกคอมเมดี้ "กรีน การ์ด" (1990) ภาพยนตร์นิยายวิทยาศาสตร์สังคมคอมเมดี้-ดราม่า "ชีวิตมหัศจรรย์ ทรูแมน โชว์" (1998) และมหากาพย์ภาพยนตร์ประวัติศาสตร์ดราม่า "ผู้บัญชาการล่าสุดขอบโลก" (2003) สำหรับผลงานของเขาในภาพยนตร์ห้าเรื่องนี้ เวียร์ได้รับการเสนอชื่อชิงรางวัลออสการ์ถึงหกครั้งในฐานะ ผู้กำกับ, นักเขียนบท หรือ ผู้อำนวยการสร้าง
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 13 เรื่องของ ปีเตอร์ เวียร์
สีแดง สีส้ม สีเขียว
เอสเอส เพนเดิลตัน

เอสเอส "เพนเดิลตัน" เป็นเรือประเภทที2-เอสอี-เอ1 แท็งเกอร์ สร้างขึ้นใน ค.ศ. 1944 ที่พอร์ตแลนด์ รัฐออริกอน สหรัฐ โดยมีองค์การเรือรบเป็นเจ้าของ เรือถูกขายให้กับบริษัทเนชันแนลบัลค์แคริเออส์ใน ค.ศ. 1948 โดยได้ใช้งานจนถึงเดือนกุมภาพันธ์ ค.ศ. 1952 ซึ่งเรือได้แตกหักเป็นสองท่อนในพายุ และพลิกคว่ำในน้ำท่ามกลางสภาพอากาศที่หนาวเย็น เรื่องราวการจมของเรือ และการช่วยชีวิตของลูกเรือ ถุกนำไปเขียนในหนังสือปี 2009 ที่ชื่อว่า "The Finest Hours: The True Story Behind the US Coast Guard's Most Daring Rescue" ซึ่งเขียนโดย ไมเคิล ทูเจียส ต่อมาหนังสือเล่มนี้ก็เป็นแรงบันดาลใจแก่ภาพยนตร์ของดิสนีย์ที่ชื่อว่า "เดอะไฟเนสต์อาเวอส์" เข้าฉายใน ค.ศ. 2016 ซึ่งเน้นเรื่องราวเกี่ยวกับการเอาชีวิตรอดจากเรือ "เพนเดิลตัน"
ประวัติ.
"เพนเดิลตัน" ปล่อยลงน้ำเมื่อวันที่ 21 มกราคม ค.ศ. 1944 และสร้างเสร็จในเดือนถัดมา เรือลำนี้ถูกสร้างขึ้นเพื่อใช้งานในคณะกรรมการการเดินเรือสหรัฐ โดยมีองค์การเรือรบเป็นเจ้าของ ท่าเรือที่ขึ้นทะเบียนคือพอร์ตแลนด์ในรัฐออริกอน เรือถูกระบุด้วยหมายเลข 245142 และรหัส KWAA ในช่วงสงครามโลกครั้งที่สอง เรือ"เพนเดิลตัน" เป็นหนึ่งในขบวนเรือสินค้า โอเอ็น 249 ซึ่งออกจากลิเวอร์พูลในแลงคาสเชอร์ สหราชอาณาจักร เมื่อวันที่ 18 สิงหาคม ค.ศ. 1944 และได้มาถึงนิวยอร์กในวันที่ 2 กันยายน
"เพนเดิลตัน" ถูกโอนให้กับบริษัทเนชันแนลบัลค์แคริเออส์ในวิลมิงตัน รัฐเดลาแวร์ ใน ค.ศ. 1948 ต่อมาในเดือนกรกฎาคม ค.ศ. 1951 "เพนเดิลตัน" ได้ล่องไปในแม่น้ำฮัดสันในรัฐนิวยอร์ก โดยเรือได้รับความเสียหายส่วนหนึ่ง
ในวันที่ 18 กุมภาพันธ์ ค.ศ. 1952 ขณะอยู่ในเส้นทางจากนิวออร์ลีนส์ไปยังบอสตัน เรือ"เพนเดิลตัน"ได้แตกหักเป็นสองท่อนเนื่องจากพายุ บริเวณทางทิศใต้ของเคปค้อด รัฐแมสซาชูเซตส์
ประเทศฟิลิปปินส์ในเอเชียนเกมส์ 2018

ประเทศฟิลิปปินส์ เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศฟิลิปปินส์ ส่งนักกีฬาเข้าร่วมแข่ง 272 คน เพื่อแข่งขัน 31 กีฬา ผลการแข่งขันครั้งนี้ประเทศฟิลิปปินส์ได้รับ 4 เหรียญทอง 2 เหรียญเงิน และ 15 เหรียญทองแดง รวมทั้งหมด 21 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
สหรัฐอาหรับเอมิเรตส์ในเอเชียนเกมส์ 2018

สหรัฐอาหรับเอมิเรตส์ เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศสหรัฐอาหรับเอมิเรตส์ ส่งนักกีฬาเข้าร่วมแข่ง 114 คน เพื่อแข่งขัน 20 กีฬา ผลการแข่งขันครั้งนี้ประเทศสหรัฐอาหรับเอมิเรตส์ได้รับ 3 เหรียญทอง 6 เหรียญเงิน และ 5 เหรียญทองแดง รวมทั้งหมด 14 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศคูเวตในเอเชียนเกมส์ 2018

ประเทศคูเวต เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศคูเวต ส่งนักกีฬาเข้าร่วมแข่ง 17 คน เพื่อแข่งขัน 6 กีฬา ผลการแข่งขันครั้งนี้ประเทศคูเวตได้รับ 3 เหรียญทอง 1 เหรียญเงิน และ 2 เหรียญทองแดง รวมทั้งหมด 6 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศคีร์กีซสถานในเอเชียนเกมส์ 2018

ประเทศคีร์กีซสถาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศคีร์กีซสถาน ส่งนักกีฬาเข้าร่วมแข่ง คน เพื่อแข่งขัน กีฬา ผลการแข่งขันครั้งนี้ประเทศคีร์กีซสถานได้รับ 2 เหรียญทอง 6 เหรียญเงิน และ 12 เหรียญทองแดง รวมทั้งหมด 22 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศจอร์แดนในเอเชียนเกมส์ 2018

ประเทศจอร์แดน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศจอร์แดน ส่งนักกีฬาเข้าร่วมแข่ง 45 คน เพื่อแข่งขัน 9 กีฬา ผลการแข่งขันครั้งนี้ประเทศจอร์แดนได้รับ 2 เหรียญทอง 1 เหรียญเงิน และ 9 เหรียญทองแดง รวมทั้งหมด 12 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศกัมพูชาในเอเชียนเกมส์ 2018

ประเทศกัมพูชา เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศกัมพูชา ส่งนักกีฬาเข้าร่วมแข่ง 43 คน เพื่อแข่งขัน 13 กีฬา ผลการแข่งขันครั้งนี้ประเทศกัมพูชาได้รับ 2 เหรียญทอง 0 เหรียญเงิน และ 1 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศซาอุดีอาระเบียในเอเชียนเกมส์ 2018

ประเทศซาอุดีอาระเบีย เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศซาอุดีอาระเบีย ส่งนักกีฬาเข้าร่วมแข่ง คน เพื่อแข่งขัน กีฬา ผลการแข่งขันครั้งนี้ประเทศซาอุดีอาระเบียได้รับ 1 เหรียญทอง 2 เหรียญเงิน และ 3 เหรียญทองแดง รวมทั้งหมด 6 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
มาเก๊าในเอเชียนเกมส์ 2018

ประเทศมาเก๊า เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศมาเก๊า ส่งนักกีฬาเข้าร่วมแข่ง 110 คน เพื่อแข่งขัน 16 กีฬา ผลการแข่งขันครั้งนี้ประเทศมาเก๊าได้รับ 1 เหรียญทอง 2 เหรียญเงิน และ 2 เหรียญทองแดง รวมทั้งหมด 5 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศอิรักในเอเชียนเกมส์ 2018

ประเทศอิรัก เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศอิรัก ส่งนักกีฬาเข้าร่วมแข่ง 54 คน เพื่อแข่งขัน 12 กีฬา ผลการแข่งขันครั้งนี้ประเทศอิรักได้รับ 1 เหรียญทอง 2 เหรียญเงิน และ 0 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
เอเรอดีวีซี ฤดูกาล 2019–20

เอเรอดีวีซี ฤดูกาล 2019–20  เป็นการแข่งขันเอเรอดีวีซี ฤดูกาลที่ 64 นับแต่เริ่มจัดการแข่งขันครั้งแรกในปี ค.ศ. 1995 เริ่มต้นฤดูกาลเมื่อ 2 สิงหาคม ค.ศ. 2019 และยกเลิกแข่งขันเมื่อ 24 เมษายน ค.ศ. 2020 เนื่องจากการระบาดทั่วของไวรัสโคโรนาในเนเธอร์แลนด์ 
ผลกระทบจากการระบาดทั่วของไวรัสโคโรนา.
เมื่อ 12 มีนาคม 2020 ลีกฟุตบอลทั้งหมดถูกระงับจนถึงวันที่ 31 มีนาคมเนื่องจากรัฐบาลเนเธอร์แลนด์ไม่อนุญาตให้มีการจัดกิจกรรมเนื่องจากการระบาดทั่วของไวรัสโคโรนา ในวันที่ 15 มีนาคมได้ขยายเวลาออกไปจนถึง 6 เมษายน หลังจากการตัดสินใจของรัฐบาลที่ห้ามการชุมนุมและการทำกิจกรรมทั้งหมดจนถึงวันที่ 1 มิถุนายน ช่วงเวลานี้ก็ขยายออกไปอีก
ในวันที่ 2 เมษายนสโมสรหลายทีมรวมถึงอายักซ์, อาเซ็ด และเปเอสเฟระบุว่าพวกเขาไม่เต็มใจที่จะเล่นเกมที่เหลือของฤดูกาลนี้
รัฐบาลเนเธอร์แลนด์ประกาศเมื่อ 21 เมษายนว่ากิจกรรมทั้งหมดจะยังไม่ได้รับอนุญาตให้จัดจนกว่าจะถึงวันที่ 1 กันยายน 2020 เป็นผลให้ราชสมาคมฟุตบอลเนเธอร์แลนด์ประกาศในวันเดียวกันถึงความตั้งใจที่จะยุติการแข่งขันที่เหลืออยู่ทั้งหมด โดยจะมีการตัดสินใจขั้นสุดท้ายหลังจากปรึกษาหารือกับยูฟ่า และอภิปรายผลที่ตามมากับสโมสรที่เกี่ยวข้อง
ในวันที่ 24 เมษายน สมาคมฟุตบอลประกาศการตัดสินใจของพวกเขาว่า:
ทีม.
ทีมเข้าแข่งขันมีทั้งหมด 18 ทีม
ตารางคะแนน.
<onlyinclude></onlyinclude>
โปรแกรม/ผลการแข่งขัน.
<onlyinclude></onlyinclude>
เกมเขย่าขั้วอำมหิต

เกมเขย่าขั้วอำมหิต  เป็นภาพยนตร์ระทึกขวัญทางจิตวิทยาของอเมริกันที่ออกฉายในปี ค.ศ. 2002 กำกับภาพยนตร์โดย คริสโตเฟอร์ โนแลน และเขียนโดย ฮิลลารี ซีตซ์ นำแสดงโดย อัล ปาชิโน, โรบิน วิลเลียมส์, ฮิลารี สแวงก์, เมาร่า เทียร์นีย์, มาร์ติน โดโนแวน, นิคกี้ แคตต์ และ พอล ดูลีย์ และสร้างจากภาพยนตร์นอร์เวย์ปี ค.ศ. 1997 ที่มีชื่อเดียวกัน ภาพยนตร์เรื่องนี้บอกเล่าเรื่องราวของสองนักสืบคดีฆาตกรรมลอสแอนเจลิสเพื่อสอบสวนคดีฆาตกรรมใน ไนท์มิวต์, รัฐอะแลสกา
ภาพยนตร์เรื่องนี้ออกฉายในสหรัฐอเมริกาเมื่อวันที่ 24 พฤษภาคม ค.ศ. 2545 "เกมเขย่าขั้วอำมหิต" ทำรายได้ทั่วโลกไป 113 ล้านดอลลาร์สหรัฐเทียบกับงบประมาณการผลิต 46 ล้านดอลลาร์สหรัฐและได้รับคำชื่นชมอย่างมากสำหรับบทภาพยนตร์ การกำกับภาพยนตร์ ทิศทางและการแสดง โดยเฉพาะอย่างยิ่งการแสดงของ ปาชิโน และ วิลเลียมส์
ประเทศเลบานอนในเอเชียนเกมส์ 2018

ประเทศเลบานอน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศเลบานอน ส่งนักกีฬาเข้าร่วมแข่ง คน เพื่อแข่งขัน กีฬา ผลการแข่งขันครั้งนี้ประเทศเลบานอนได้รับ 1 เหรียญทอง 1 เหรียญเงิน และ 2 เหรียญทองแดง รวมทั้งหมด 4 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศทาจิกิสถานในเอเชียนเกมส์ 2018

ประเทศทาจิกิสถาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศทาจิกิสถาน ส่งนักกีฬาเข้าร่วมแข่ง 87 คน เพื่อแข่งขัน 16 กีฬา ผลการแข่งขันครั้งนี้ประเทศทาจิกิสถานได้รับ 0 เหรียญทอง 4 เหรียญเงิน และ 3 เหรียญทองแดง รวมทั้งหมด 7 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศลาวในเอเชียนเกมส์ 2018

ประเทศลาว เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศลาว ส่งนักกีฬาเข้าร่วมแข่ง คน เพื่อแข่งขัน กีฬา ผลการแข่งขันครั้งนี้ประเทศลาวได้รับ 0 เหรียญทอง 2 เหรียญเงิน และ 3 เหรียญทองแดง รวมทั้งหมด 5 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศเติร์กเมนิสถานในเอเชียนเกมส์ 2018

ประเทศเติร์กเมนิสถาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศเติร์กเมนิสถาน ส่งนักกีฬาเข้าร่วมแข่ง คน เพื่อแข่งขัน กีฬา ผลการแข่งขันครั้งนี้ประเทศเติร์กเมนิสถานได้รับ 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
เบสต์เบาต์บ็อกซิง

เบสต์เบาต์บ็อกซิง  เป็นเกมอาร์เคดมวยสากลที่เผยแพร่โดยจาเลโคในปี ค.ศ. 1994 ซึ่งนักมวยต้องแข่งขันสำหรับรายการที่ไม่มีอยู่จริงในศึก "เวิลด์ฟรีเวตแชมเปียนชิป 1993" (ไม่จำกัดน้ำหนัก)
โจนาธาน วูดเกต

โจนาธาน ไซมอน วูดเกต (เกิดวันที่ 22 มกราคม ค.ศ. 1980) เป็นอดีตนักฟุตบอลในตำแหน่งกองหลัง และอดีตผู้จัดการทีมของมิดเดิลส์เบรอ
วูดเกตเริ่มต้นอาชีพกับลีดส์ยูไนเต็ด และย้ายไปนิวคาสเซิลยูไนเต็ดด้วยค่าตัว 9 ล้านปอดน์ใน ค.ศ. 2003 ซึ่งเขาทำผลงานได้น่าประทับใจแม้ว่าจะมีอาการบาดเจ็บแทรกแซงก็ตาม ผลงานอันยอดเยี่ยมของเขากับนิวคาสเซิลในฟุตบอลยุโรป ทำให้เรอัลมาดริดซื้อเขามาด้วยค่าตัว 13.4 ล้านปอนด์ใน ค.ศ. 2004 อย่างไรก็ตาม อาการบาดเจ็บทำให้เขาทำผลงานกับมาริดได้ไม่ดี โดยในนัดแรกที่เขาลงเล่นกับสโมสร เขาทำเข้าประตูตัวเอง และถูกใบแดงไล่ออกจากสนาม
วูดเกตได้ลงเล่นให้กับเรอัลมาดริดเพียง 14 นัดก่อนที่จะถูกปล่อยยืมตัวให้กับสโมสรบ้านเกิดของเขาอย่างมิดเดิลส์เบรอ และย้ายไปที่นั่นด้วยค่าตัว 7 ล้านปอนด์ ต่อมาใน ค.ศ. 2008 เขาย้ายไปทอตนัมฮอตสเปอร์ด้วยค่าตัว 8 ล้านปอนด์ เขาทำประตูชัยให้กับสเปอส์ในลีกคัพนัดชิงชนะเลิศที่พบกับเชลซี และยังได้ลงเล่นทั้งหมด 44 นัดในฤดูกาล 2008–09 แต่เนื่องจากอาการบาดเจ็บ ทำให้เขาได้ลงเล่นเพียงสี่นัดในอีกสองฤดูกาลถัดมา และถูกปล่อยตัวออกจากสโมสรใน ค.ศ. 2011 เขาจึงเซ็นสัญญากับสโตกซิตี และในฤดูกาลถัดมา เขาก็ย้ายกลับสู่มิดเดิลส์เบรอ และอยู่ที่นั่นจนกระทั่งเลิกเล่นใน ค.ศ. 2016
สถิติอาชีพ.
สโมสร.
Dianthus

Dianthus เป็นสกุลของพืชดอกประมาณ 300 สปีชีส์ในวงศ์ Caryophyllaceae มีถิ่นกำเนิดในยุโรปและเอเชียเป็นส่วนใหญ่โดยมีเพียงไม่กี่สายพันธุ์ที่ขยายไปทางใต้ถึงแอฟริกาเหนือและอีกหนึ่งสปีชีส์ ("D. repens") ในทวีปอเมริกาเหนืออาร์กติก มีชื่อสามัญ เช่นคาร์เนชั่น (carnation, "D. caryophyllus"), พิงค์ (pink, "D. plumarius" และสปีชีส์ที่เกี่ยวข้อง) และวิลเลียมหวาน (sweet william, "D. barbatus") 
ลักษณะ.
สปีชีส์ส่วนใหญ่เป็นพืชหลายปีล้มลุก บางชนิดเป็นพืชปีเดียวหรือพืชสองปี และบางส่วนเป็นไม้กึ่งพุ่มต่ำที่มีลำต้นไม้ ใบอยู่ตรงข้ามกัน เรียบง่าย เกือบเป็นแนวตรง และมักจะเป็นเขียวเทาจนถึงเขียวน้ำเงิน ดอกไม้มีห้ากลีบมักจะมีขอบแบบ frilled หรือ pinked และมีสีซีดจนถึงชมพูเข้ม (ในเกือบทุกชนิด) สปีชีส์หนึ่ง "D. knappii" มีดอกไม้สีเหลืองกับศูนย์กลางสีม่วง บางสปีชีส์โดยเฉพาะพิงค์ชนิดพืชหลายปีมีจะมีกลิ่นฉุน
อนุกรมวิธาน.
สปีชีส์.
 ลูกผสมรวมถึง;
คีย์ (ภาพยนตร์)

คีย์  เป็นภาพยนตร์สารคดีสั้นฉบับปี ค.ศ. 2015 ของอังกฤษที่ทำดนตรีประกอบ, กำกับภาพ, ตัดต่อ, อำนวยการสร้างและกำกับโดย คริสโตเฟอร์ โนแลน เกี่ยวกับอะนิเมเตอร์ สตีเฟ่น และ ทิโมธี คีย์ ภาพยนตร์สารคดีสั้นเรื่องนี้ฉายรอบปฐมทัศน์ที่โรงภาพยนตร์ ฟิลม์ ฟอรั่ม ในนครนิวยอร์กเมื่อวันที่ 19 สิงหาคม ค.ศ. 2015
Erythronium grandiflorum

Erythronium grandiflorum เป็นพืชในอเมริกาเหนือในวงศ์ลิลี มีหลายชื่อสามัญ รวมถึง yellow avalanche lily, glacier lily และ dogtooth fawn lily ชื่อในภาษา Kutenai คือ maxa 
มันเป็นถิ่นกำเนิดในอเมริกาเหนือจากบริติชโคลัมเบียและอัลเบอร์ตาทางใต้ของนิวเม็กซิโกและแคลิฟอร์เนีย แม้ว่าจะไม่ได้รับรายงานจากแอริโซนาหรือเนวาดา สามารถพบได้ในทุ่งหญ้าภูเขา subalpine
"Erythronium grandiflorum" เติบโตจากหัวใต้ดินที่มีความกว้าง 3 ถึง 5 เซนติเมตร มีใบสีเขียวมีขอบหยักและยาวได้ถึง 20 เซนติเมตร ก้านอาจสูงถึง 30 เซนติเมตรและพยุงดอกหนึ่งถึงสามดอก ดอกไม้แต่ละดอกมีกลีบสีเหลืองมะนาว เกสรตัวผู้สีขาว อับเรณูสีขาวถึงสีเหลืองถึงสีแดงขนาดใหญ่ และก้านเกสรเพศเมียสีขาว ดอกไม้ผสมเกสรโดยผึ้ง หัวใต้ดินเป็นอาหารที่สำคัญและเป็นที่ต้องการของหมีกริซลี่
เพลงธงชาติเปรู

"เพลงธงชาติ" (:) หรือ เพลงสรรเสริญธง เป็นเพลงในพิธีการทางทหาร ในช่วงของการเชิญธงชาติขึ้นสู่ยอดเสา. เพลงนี้กำเนิดขึ้นเมื่อ ค.ศ. 1897 โดย จ่าสิบเอก โจเซ่ ซาลาซ ลิโบโน ปรึกษาหารือกับ ประธานาธิบดี นิโคลาส เดอ เปโรลา เขาไม่ได้ให้ความเห็นชอบในการประกาศใช้เพลงธงชาติ เนื่องจาก เพลงชาตินั้นใช้ในงานพิธีต่างๆของราชการ และ กิจกรรมโดยทั่วไป. ในเดือนธันวาคมปีเดียวกันนั้น ได้มีการประกาศใช้เพลงธงชาติ โดยมีการแก้ไขเนื้อร้องบางวรรค และ ใช้ในงานพิธีการต่างๆ
อารีย์ ตันติเวชกุล

อารีย์ ตันติเวชกุล เป็นอดีตรัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงสหกรณ์ อดีตสมาชิกสภาผู้แทนราษฎรจังหวัดนครราชสีมา 3 สมัย และเป็นอดีตกรรมการอำนวยการพรรคท้องถิ่นก้าวหน้า
ประวัติ.
อารีย์ ตันติเวชกุล สมรสกับท่านผู้หญิงประสานสุข ตันติเวชกุล มีบุตร 1 คน คือ สุเมธ ตันติเวชกุล เขาเคยได้รับเลือกตั้งเป็นสมาชิกสภาผู้แทนราษฎรจังหวัดนครราชสีมาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 โดยสังกัดพรรคเสรีประชาธิปไตย (พ.ศ. 2498) ต่อมาได้รับเลือกตั้งเป็นสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคสหภูมิ
หลังการเลือกตั้งในเดือนธันวาคม พ.ศ. 2500 พรรคสหภูมิได้เข้าร่วมรัฐบาลของพลโท ถนอม กิตติขจร และเขาได้รับแต่งตั้งเป็นรัฐมนตรีที่ไม่ประจำกระทรวง และต่อมาได้รับแต่งตั้งให้ช่วยสั่งการในกระทรวงสหกรณ์ และได้รับแต่งตั้งเป็นรัฐมนตรีช่วยว่าการกระทรวงสหกรณ์ในเดือนเมษายนของปีเดียวกัน จนกระทั่งพ้นจากตำแหน่งในการปรับคณะรัฐมนตรีในเดือนสิงหาคม พ.ศ. 2501
ในปี พ.ศ. 2514 ได้ร่วมกับชำนาญ ยุวบูรณ์ ก่อตั้งและเป็นกรรมการอำนวยการพรรคท้องถิ่นก้าวหน้า
มานิต อุทธิเสน

มานิต อุทธิเสน เป็นอดีตสมาชิกสภาผู้แทนราษฎรจังหวัดศรีสะเกษ 2 สมัย เป็นอดีตประธานกรรมาธิการการปกครองในสภาผู้แทนราษฎรไทย ชุดที่ 11 (พ.ศ. 2518 - 2519) และเป็นผู้จัดการ/อาจารย์ใหญ่โรงเรียนมานิตวิทยาคม จังหวัดศรีสะเกษ อดีตประธานสภาจังหวัดศรีสะเกษ 18 สมัย และอดีตนายกเทศมนตรีเมืองศรีสะเกษ 4 สมัย
ยศกองอาสารักษาดินแดน
พ.ศ. 2501ได้รับพระราชทานยศกองอาสารักษาดินแดนเป็น"นายหมวดเอกมานิต อุทธิเสน"
ประวัติ.
มานิต อุทธิเสน เป็นชาวศรีสะเกษ สมรสกับนางปทุม อุทธิเสน เขาและภรรยาเป็นผู้ก่อตั้งโรงเรียนมานิตวิทยาคม อำเภอเมืองฯ จังหวัดศรีสะเกษ นายมานิต ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคแผ่นดินไทย และเขาเป็น 1 ใน 2 ส.ส.ของพรรคในการเลือกตั้งครั้งดังกล่าว อีกคนคือ สุนีรัตน์ เตลาน หัวหน้าพรรค
มานิต เคยเป็นไวยาวัจกรณ์ วัดเจียงอีศรีมงคลวราราม
มานิต อุทธิเสน ได้รับพระราชทานยศกองอาสารักษาดินแดน เป็น "นายหมวดเอก" เมื่อ พ.ศ. 2501
ประเทศเนปาลในเอเชียนเกมส์ 2018

ประเทศเนปาล เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศเนปาล ส่งนักกีฬาเข้าร่วมแข่ง 186 คน เพื่อแข่งขัน 29 กีฬา ผลการแข่งขันครั้งนี้ประเทศเนปาลได้รับ 0 เหรียญทอง 1 เหรียญเงิน และ 0 เหรียญทองแดง รวมทั้งหมด 1 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศปากีสถานในเอเชียนเกมส์ 2018

ประเทศปากีสถาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศปากีสถาน ส่งนักกีฬาเข้าร่วมแข่ง 256 คน เพื่อแข่งขัน 35 กีฬา ผลการแข่งขันครั้งนี้ประเทศปากีสถานได้รับ 0 เหรียญทอง 0 เหรียญเงิน และ 4 เหรียญทองแดง รวมทั้งหมด 4 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศอัฟกานิสถานในเอเชียนเกมส์ 2018

ประเทศอัฟกานิสถาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศอัฟกานิสถาน ส่งนักกีฬาเข้าร่วมแข่ง 76 คน เพื่อแข่งขัน 15 กีฬา ผลการแข่งขันครั้งนี้ประเทศอัฟกานิสถานได้รับ 0 เหรียญทอง 0 เหรียญเงิน และ 2 เหรียญทองแดง รวมทั้งหมด 2 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศพม่าในเอเชียนเกมส์ 2018

ประเทศพม่า เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศพม่า ส่งนักกีฬาเข้าร่วมแข่ง 125 คน เพื่อแข่งขัน 9 กีฬา ผลการแข่งขันครั้งนี้ประเทศพม่าได้รับ 0 เหรียญทอง 0 เหรียญเงิน และ 2 เหรียญทองแดง รวมทั้งหมด 2 เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
ประเทศซีเรียในเอเชียนเกมส์ 2018

ประเทศซีเรีย เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศซีเรีย ส่งนักกีฬาเข้าร่วมแข่ง คน เพื่อแข่งขัน กีฬา ผลการแข่งขันครั้งนี้ประเทศซีเรียได้รับ 0 เหรียญทอง 0 เหรียญเงิน และ 1 เหรียญทองแดง รวมทั้งหมด เหรียญ
นักกีฬาที่ได้รับเหรียญรางวัล.
นักกีฬาที่ได้รับเหรียญรางวัล มีรายชื่อดังต่อไปนี้
คาร์ล เร็นเนอร์

คาร์ล เร็นเนอร์  เป็นนักการเมืองชาวออสเตรียของพรรคสังคมนิยม ได้รับฉายาว่า "บิดาแห่งสาธารณรัฐ" เพราะเป็นผู้นำรัฐบาลเยอรมัน - ออสเตรียและสาธารณรัฐออสเตรียคนแรกในปี ค.ศ. 1919 และ ค.ศ. 1920 และอีกครั้งในการสร้างสาธารณรัฐที่สองหลังจากการล่มสลายของนาซีเยอรมนี ในปี ค.ศ. 1945 เป็นประธานาธิบดีคนแรกภายหลังสิ้นสุดสงครามโลกครั้งที่สอง
เกอร์เตะฮ์

เกอร์เตะฮ์ (ประชากรโดยประมาณ (สำมะโน ค.ศ. 2000): 3,064) เป็นมูกิมในอำเภอเกอมามัน, รัฐตรังกานู, ประเทศมาเลเซีย
เศรษฐกิจ.
เกอร์เตะฮ์เป็นฐานหลักของปิโตรนาสในรัฐตรังกานู โดยควบคุมแท่นขุดเจาะน้ำมันที่อยู่ใกล้ชายฝั่ง เช่นเดียวกันกับผลิตภัณฑ์ปิโตรเคมีกับการกลั่นน้ำมันดิบในบริเวณใกล้กับปากา
การขนส่ง.
เกอร์เตะฮ์มีบริการของท่าอากาศยานเกอร์เตะฮ์ ซึ่งเป็นสนามบินขนาดเล็กสำหรับเฮลิคอปเตอร์ส่วนใหญ่และสายการบินเช่าเหมาลำสำหรับบุคลากรของปิโตรนาสจากท่าอากาศยานสุลต่าน อับดุลอะซีซ ชาฮ์ที่อยู่ใกล้กับกัวลาลัมเปอร์
อีวาเกะเมย์บี

"อีวาเกะเมย์บี" (; โรมาจิ: "Iiwake Maybe")  เป็นซิงเกิลลำดับที่ 13 ของเอเคบีโฟร์ตีเอต เปิดตัวเมื่อวันที่ 26 สิงหาคม พ.ศ. 2552 โดยคิงเรคอดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต.
"อีวาเกะเมย์บี" เป็นซิงเกิลที่ 13 ของบีเอ็นเคโฟร์ตีเอต โดยวงประกาศชื่อเพลงและสมาชิกเมื่อวันที่ 28 ธันวาคม พ.ศ. 2565 ผ่านรายการถ่ายทอดสด (ตู้ปลา) "BNK48 Digital Live Studio: New Year Special 2023" และได้มีการเปิดตัวเพลงอย่างเป็นทางการครั้งแรกในงาน "BNK48 13th Single “iiwake Maybe” First Performance" เมื่อวันที่ 26 กุมภาพันธ์ พ.ศ. 2566 ณ อุทยาน 100 ปี จุฬาลงกรณ์มหาวิทยาลัย
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
จูเน็นซากูระ

"จูเน็นซากูระ" (; โรมาจิ: "10nen Zakura")  เป็นซิงเกิลลำดับที่ 11 ของเอเคบีโฟร์ตีเอต เปิดตัวเมื่อวันที่ 4 มีนาคม พ.ศ. 2552 โดยคิงเรคอดส์
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
เลิศ หงษ์ภักดี

เลิศ หงษ์ภักดี (30 พฤศจิกายน พ.ศ. 2464 – 5 มิถุนายน พ.ศ. 2534) อดีตสมาชิกสภาผู้แทนราษฎรจังหวัดนครราชสีมา 2 สมัย อดีตรองปลัดกระทรวงมหาดไทย อดีตผู้ว่าราชการจังหวัดสระบุรี และผู้ว่าราชการจังหวัดนครราชสีมา
ประวัติ.
เลิศ หงษ์ภักดี เกิดเมื่อวันที่ 30 พฤศจิกายน พ.ศ. 2464 จบการศึกษาจากโรงเรียนเทพศิรินทร์, ธรรมศาสตรบัณฑิต จากมหาวิทยาลัยธรรมศาสตร์ สมรสกับนางตรูจิตต์ หงษ์ภักดี มีบุตรคือ ศุภฤกษ์ หงษ์ภักดี นายกิ่งเพชร หงษ์ภักดี ร้อยตรีหญิง ร้อยตรีหญิง ระนองรักษ์ หงษ์ภักดี และ พ.ต.อ.ราชพร หงษ์ภักดี
เลิศ หงษ์ภักดี รับราชการในสังกัดกระทรวงมหาดไทย เคยดำรงตำแหน่งผู้ว่าราชการจังหวัดสระบุรี ในปี พ.ศ. 2519 เป็นผู้ว่าราชการจังหวัดนครราชสีมา ระหว่างปี พ.ศ. 2520 ถึงปี พ.ศ. 2524 และได้รับแต่งตั้งเป็นรองปลัดกระทรวงมหาดไทย ในปี พ.ศ. 2524
หลังเกษียณอายุเลิศ หงษ์ภักดี ลงสมัครรับเลือกตั้งสมาชิกสภาผู้แทนราษฎรจังหวัดนครราชสีมาครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในนามพรรคชาติไทย และได้รับเลือกตั้งยกทีม ร่วมกับสกุล ศรีพรหม และประทีป กรีฑาเวช ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ก็ได้รับเลือกตั้งยกทีมในนามพรรคชาติไทยอีกสมัย ร่วมกับ สกุล ศรีพรหม ว่าที่ร้อยตรี วิชัย จิตรพิทักษ์เลิศ
ในปี พ.ศ. 2531 นายเลิศ ได้เข้าร่วมงานการเมืองกับพรรคประชาชน โดยร่วมกับกลุ่มของนายเฉลิมพันธ์ ศรีวิกรม์ อดีตเลขาธิการพรรคประชาธิปัตย์
นายเลิศ ถึงแก่อนิจกรรมเมื่อวันที่ 5 มิถุนายน พ.ศ. 2534 และมีงานพระราชทานเพลิงศพ ณ เมรุวัดมกุฎกษัตริยาราม เมื่อวันที่ 27 พฤษภาคม พ.ศ. 2536
พาโลมา เฟท

พาโลมา เฟท บลอมฟีลด์ (21 กรกฎาคม ค.ศ. 1981) เป็นนักร้อง นักแต่งเพลง และนักแสดง ชาวอังกฤษ เฟทเป็นที่รู้จักจากภาพลักษณ์แปลกตาแบบเรโทร (ย้อนยุค) เธอพบกับผู้จัดการของเธอในอนาคต เจมี บินส์ และคริสเตียน วาห์ลเบิร์ก ในปี ค.ศ. 2007 มีผลงานอัลบัมเปิดตัวชุด "Do You Want the Truth or Something Beautiful?" ออกปี 2009 และได้รับรางวัลแผ่นเสียงทองคำขาวคู่ในสหราชอาณาจักร อัลบัมนี้มีซิงเกิล "Stone Cold Sober", "New York" และ "Upside Down"และทำให้เธอได้รับการเสนอชื่อเข้าชิงบริตอะวอดส์ในปี 2010
ในปี 2012 เฟทออกสตูดิโออัลบัมชุดที่ 2 ชุด "Fall to Grace" เข้าชาร์ตสัปดาห์แรกอันดับ 2 ใน ยูเคอัลบัมส์ชาร์ต ได้รับเสียงวิจารณ์ที่ดีและทำให้เธอได้รับการเสนอชื่อเข้าชิงหลายรางวัลในปี 2013 ละได้รับแผ่นเสียงทองคำขาวคู่ในสหราชอาณาจักร อัลบัมมีซิงเกิลติดในท็อป 10 ครั้งแรกกับเพลง "Picking Up the Pieces" และมีเพลงคัฟเวอร์ติดท็อป 20 ในเพลง "Never Tear Us Apart" ของวงอินเอกซ์เซส และทำให้เธอได้รับการเสนอชื่เข้าชิงรางวัลบริตอะวอดส์สองสาขา คือ สาขานักร้องหญิงชาวอังกฤษยอดเยี่ยมและอัลบัมอังกฤษยอดเยี่ยมแห่งปี เฟทออกอัลบั้มชุดที่ 3 ชุด "A Perfect Contradiction" ในปี 2014 ซึ่งถือว่าประสบความสำเร็จที่สุดของเธอ มีสองซิงเกิลติดท็อป 10 คือ "Can't Rely on You" และ "Only Love Can Hurt Like This" เพลงหลังขึ้นอันดับ 1 ในออสเตรเลีย เฟทได้รับรางวัลนักร้องหญิงชาวอังกฤษยอดเยี่ยมจากเวทีบริตอะวอดส์ในปี 2015 อัลบั้มชุดที่ 4 ของเธอชื่อ "The Architect" ออกในปี 2017 ขึ้นอันดับ 1 ในสหราชอาณาจักรตั้งแต่สัปดาห์แรก ถือเป็นอัลบัมอันดับ 1 อัลบัมแรกของเธอ
นอกจากผลงานเดี่ยวแล้ว เธอยังร่วมงานกับคู่ดูโอดีเจ ซิกมา กับเพลงในปี 2014 "Changing" ซึ่งขึ้นอันดับ 1 ในสหราชอาณาจักร และร่วมงานกับดีเจซิกาลาในเพลง "Lullaby" ไต่ชาร์ตในท็อป 10 ในสหราชอาณาจักร นอกจากนั้นเธอยังแสดงภาพยนตร์ อย่างเรื่อง "The Imaginarium of Doctor Parnassus", "Dread," ภาพยนตร์รีเมก "St" "Trinian's" และ "Youth" ในปี 2016 เธอยังเป็นกรรมการในฤดูกาลที่ 5 ของรายการ 'The Voice UK"
โบโกร์

โบโกร์ (ซุนดา: ᮘᮧᮌᮧᮁ, ดัตช์: "Buitenzorg") เป็นนครในจังหวัดชวาตะวันตก ประเทศอินโดนีเซีย ตั้งอยู่ทางทิศใต้ของกรุงจาการ์ตาราว เป็นนครใหญ่เป็นอันดับ 6 ของเขตมหานครจาการ์ตา และใหญ่เป็นอันดับ 14 ของประเทศ เมืองมีพื้นที่ 118.5 ตารางกิโลเมตร และมีประชากร 950,334 คน ณ ปี ค.ศ. 2010 และมีประชากรอย่างเป็นทางการ ณ ปี ค.ศ. 2018) 1,096,828 คน โบโกร์เป็นศูนย์กลางเศรษฐกิจ วิทยาศาสตร์ วัฒนธรรม และการท่องเที่ยว และยังเป็นเมืองพักตากอากาศบนภูเขา 
ในยุคกลาง เป็นเมืองหลวงของราชอาณาจักรซุนดา  เรียกชื่อเมืองว่า ปากูวันปาจาจารัน (Pakuan Pajajaran) หรือ ดาเยอปากูวัน (Dayeuh Pakuan) และในช่วงอาณานิคมของดัตช์มีชื่อว่า บุยเทนซอร์ก (Buitenzorg) มีความหมายว่า "ไร้กังวล" ในภาษาดัตช์ และเมืองยังเป็นที่พักอาศัยช่วงฤดูร้อนของผู้สำเร็จราชการหมู่เกาะอินเดียตะวันออกของเนเธอร์แลนด์
พระราชพงศาวลีพระมหากษัตริย์รัฐเกอดะฮ์

พระราชพงศาวลีพระมหากษัตริย์รัฐเกอดะฮ์พบได้ในตำรามลายูดั้งเดิมสองแห่ง อันแรกคือ"ฮีกายัตมะโรงมหาวงศ์" พงศาวดารที่เขียนขึ้นในช่วงปลายคริสต์ศตวรรษที่ 16 และ "อัตตารีค ซาลาซีละฮ์ เกอดะฮ์" ('พงศาวลีแห่งเกอดะฮ์') ประวัติศาสตร์ที่ได้รับการรับรองจากราชวงศ์ซึ่งตีพิมพ์ใน ค.ศ. 1928 อย่างไรก็ตาม บันทึกเหล่านี้ไม่ได้ให้ลำดับวงศ์ตระกูลของผู้ปกครองรัฐเกอดะฮ์ยุคแรกที่สอดคล้องกัน โดย"ฮีกายัต"รายงานว่า ผู้นำคนแรกของเกอดะฮ์คือมะโรง มหาวงศ์ ส่วน"ซาลาซีละฮ์"ระบุว่าผู้นำคนแรกของเกอดะฮ์คือเดอร์บาร์ ราจาที่ 1 ผู้มีต้นตระกูลจากเปอร์เซียในคริสต์ศตวรรษที่ 9
ถึงกระนั้น "ฮีกายัต"และ"ซาลาซีละฮ์"มีความคล้ายคลึงกับบางส่วน โดยส่วนสำคัญที่สุดคือทั้งสองตำราระบุว่าผู้นำคนแรกที่เข้ารีตอิสลามใช้พระนามว่า สุลต่านมูซัฟฟาร์ ชะฮ์ แม้ว่าพระนามเดิมของพระองค์นั้นต่างจากพระนามปัจจุบันก็ตาม "ฮีกายัต"ระบุว่า ราจา พระองค์มหาวงศ์ (Raja Phra Ong Mahawangsa) เป็นบุคคลที่เข้ารับอิสลามคนแรก ส่วน"ซาลาซีละฮ์"ระบุว่าบุคคลนั้นคือเดอร์บาร์ ราจาที่ 2 พระราชพงศาวลีนี้อิงจาก"ซาลาซีละฮ์"ที่ได้รับการรับรองจากราชวงศ์ ตามธรรมเนียมเกอดะฮ์ จุดเริ่มต้นของรัชสมัยสุลต่านมุดซัฟฟาร์ ชะฮ์ที่ 1 โดยทั่วไปอยู่ใน ค.ศ. 1136
อัสยูฏ

อัสยูฏ (Assiout หรือ Assiut) เป็นเมืองหลักของเขตผู้ว่าการอัสยูฏ ประเทศอียิปต์ สร้างขึ้นใกล้กับนครโบราณในชื่อเดียวกัน ซึ่งตั้งอยู่ใกล้กัน นครสมัยใหม่อยู่ที่จุดพิกัด ส่วนนครโบราณตั้งอยู่ที่จุดพิกัด เมืองมีหนึงในโบสถ์นิกายคอปติกคาทอลิกที่ใหญ่ที่สุดของประเทศ
โก-รนตาโล

โก-รนตาโล  เป็นนครและเมืองหลักของจังหวัดโก-รนตาโล ประเทศอินโดนีเซีย ตั้งอยู่บนเกาะซูลาเวซี เมืองมีพื้นที่ 79.59 ตารางกิโลเมตร และมีประชากร 179,991 คนจากสำมะโน ค.ศ. 2010 และ 198,539 คนจากสำมะโน ค.ศ. 2020 รายงานประชากรทางการในช่วงกลาง ค.ศ. 2021 อยู่ที่ 199,788 คน
เขตการปกครอง.
หมายเหตุ: (a) มีการรวมประชากรในสามตำบลใหม่ที่เพิ่งจัดตั้งใน ค.ศ. 2010 ไว้ในตำบลเดิมก่อนแยกออกมา
ภูมิอากาศ.
โก-รนตาโลมีสภาพภูมิอากาศแบบป่าดิบชื้น (เคิพเพิน "Af") ที่มีฝนตกปานกลางทั้งปี
กางาร์

กางาร์  เป็นเมืองหลวงของรัฐปะลิส ประเทศมาเลเซีย เมืองมีประชากร 48,898 คน ตั้งอยู่ทางงเหนือสุดของคาบสมุทรมลายู เมืองตั้งอยู่ริมฝั่งแม่น้ำปะลิส เป็นเมืองหลวงรัฐที่เล็กที่สุดของมาเลเซีย ประชากรส่วนใหญ่เป็นชาวนาและข้าราชการ
คอมพ์สมองคนพิฆาตโลก

คอมพ์สมองคนพิฆาตโลก  เป็นภาพยนตร์ระทึกขวัญนิยายวิทยาศาสตร์อเมริกันที่ออกฉายในปี ค.ศ. 2014 ภาพยนตร์เรื่องนี้กำกับโดยผู้กำกับภาพ วอลลี ฟิสเตอร์ กับการกำกับภาพยนตร์เรื่องแรกของเขาและเขียนบทโดย แจ็ค แพเกเลน ภาพยนตร์เรื่องนี้นำแสดงโดย จอห์นนี เดปป์, มอร์แกน ฟรีแมน, รีเบคกา ฮอลล์, พอล เบ็ตตานีย์, เคท มาร่า, คิลเลียน เมอร์ฟี และ โคล ฮาวเซอร์ ผู้ที่ทำงานร่วมกับฟิสเตอร์มาบ่อยๆ อย่าง คริสโตเฟอร์ โนแลน เขามาทำหน้าที่เป็นผู้อำนวยการสร้างฝ่ายบริหารโครงการ
บทภาพยนตร์ของ แพเกเลน ได้รับการจดทะเบียนใน เดอะ แบล็ค ลิสต์ ในปี ค.ศ. 2012 ว่าเป็นบทภาพยนตร์ที่ได้รับความนิยมโดยที่ยังไม่ได้ผลิตในฮอลลีวูด "คอมพ์สมองคนพิฆาตโลก" เป็นภาพยนตร์ที่ทำรายน้อยมากบนบ็อกซ์ออฟฟิศทำรายรับเพียง 103 ล้านดอลลาร์สหรัฐเมื่อเทียบกับงบประมาณอย่างน้อย 100 ล้านดอลลาร์สหรัฐ ภาพยนตร์เรื่องนี้ได้รับการวิจารณ์เชิงลบส่วนใหญ่ ถูกวิพากษ์วิจารณ์ในส่วนของพล็อตเรื่องโครงสร้างตัวละครและบทสนทนา แต่พูดถึงเชิงบวกต่อภาพยนตร์ในส่วนของการแสดงและการให้คะแนน
ช่องแคบแบสส์

ช่องแคบแบสส์  เป็นช่องแคบที่แยกเกาะแทสเมเนียกับแผ่นดินใหญ่ของทวีปออสเตรเลีย ตรงส่วนรัฐวิกตอเรีย
ช่องแคบแบสส์มีความกว้างราว 250 กิโลเมตร และยาว 500 กิโลเมตร มีความลึกเฉลี่ย 60 เมตร ส่วนที่กว้างสุดราว 350 กิโลเมตร ระหว่างแหลมพอร์ตแลนด์ทางตะวันออกเฉียงเหนือของปลายเกาะแทสเมเนียกับพอยต์ฮิกส์ของแผ่นดินใหญ่ออสเตรเลีย
ฟุตบอลทีมชาติอันดอร์รา

ฟุตบอลทีมชาติอันดอร์รา  เป็นทีมฟุตบอลตัวแทนของประเทศอันดอร์รา อยู่ภายใต้การดูแลของสหพันธ์ฟุตบอลอันดอร์รา ผู้ทำหน้าที่ควบคุมฟุตบอลในประเทศอันดอร์รา
เกมการแข่งขันนัดแรกของอันดอร์รา คือการพ่ายแพ้ต่อเอสโตเนียในนัดกระชับมิตร 6–1 ใน ค.ศ. 1996 ต่อมานับตั้งแต่ ค.ศ. 2000 อันดอร์ราได้เข้าร่วมการแข่งขันรอบคัดเลือกของฟุตบอลชิงแชมป์แห่งชาติยุโรปและฟุตบอลโลกทุกครั้ง แต่ก็ทำผลงานได้ไม่ดีเลย อันดอร์ราเคยชนะเพียง 6 นัด โดย 4 ในนั้นเป็นเกมเหย้า หากนับเฉพาะการแข่งขันทางการแล้ว อันดอร์ราจะชนะเพียง 3 นัดเท่านั้น ได้แก่ นัดที่ชนะมาซิโดเนียในฟุตบอลโลก 2006 รอบคัดเลือก, ชนะฮังการีในฟุตบอลโลก 2018 รอบคัดเลือก และชนะมอลโดวาในฟุตบอลชิงแชมป์แห่งชาติยุโรป 2020 รอบคัดเลือก
ผู้เล่นที่ลงเล่นให้กับทีมชาติมากที่สุดคือ อิลดาฟ็อนส์ ลิมา ซึ่งได้ลงเล่นให้กับทีมชาติมาตั้งแต่ ค.ศ. 1997 เขาลงเล่น 128 นัด ยิง 11 ประตู ทำให้เขายังเป็นผู้ที่ทำประตูสูงสุดให้กับทีมชาติอันดอร์ราอีกด้วย
คิม แคมป์เบล

แอวริล เฟดร้า ดักลาส "คิม" แคมป์เบล  เป็นนักการเมืองนักการทูตนักกฎหมายและนักเขียนชาวแคนาดาผู้ทำหน้าที่นายกรัฐมนตรีแคนาดาคนที่ 19 ตั้งแต่วันที่ 25 มิถุนายน พ.ศ. 2536 ถึง 4 พฤศจิกายน พ.ศ. 2536 เธอเป็นนายกรัฐมนตรีหญิงคนแรกและคนเดียวในแคนาดา ก่อนที่แคป์เบลจะเป็นนายกรัฐมนตรีของพรรคอนุรักษ์นิยมก้าวหน้าของแคนาดา เธอเป็นผู้หญิงคนแรกที่ได้ทำงานเป็นรัฐมนตรีว่าการกระทรวงยุติธรรมในประวัติศาสตร์แคนาดา และยังเป็นผู้หญิงคนแรกที่ได้ดำรงตำแหน่งเป็นรัฐมนตรีว่าการกระทรวงกลาโหมในประเทศสมาชิกเนโท 
แคมป์เบลได้รับเลือกครั้งแรกให้เข้าสู่สภานิติบัญญัติแห่งบริติชโคลัมเบีย (Legislative Assembly of British Columbia)ในฐานะสมาชิกพรรคเครดิตสังคมบริติชโคลัมเบีย (British Columbia Social Credit Party) ในปี 2529 ก่อนที่จะได้รับเลือกให้เข้าสู่สภาสามัญชนแคนาดา (House of Commons of Canada) ในฐานะองคมนตรีในปี พ.ศ. 2531 
ภายใต้นายกรัฐมนตรี ไบรอัน มัลโรนีย์ แคมป์เบลดำรงตำแหน่งในคณะรัฐมนตรีหลายตำแหน่ง ประกอบไปด้วย รัฐมนตรีว่าการกระทรวงยุติธรรมและอัยการสูงสุด (Minister of Justice and Attorney General) รัฐมนตรีว่าการกระทรวงกิจการทหารผ่านศึก (Minister of Veterans Affairs) และรัฐมนตรีว่าการกระทรวงกลาโหมแห่งชาติ (Minister of National Defence) ระหว่างปี พ.ศ.2533-2536 ก่อนที่เธอจะได้รับตำแหน่งนายกรัฐมนตรีในเดือนมิถุนายน พ.ศ. 2536 หลังจากที่มัลโรนีย์ลาออกจากตำแหน่ง และในเดือนตุลาคมในปีเดียวกันผลจากการเลือกตั้งสหพันธรัฐแคนาดา พ.ศ. 2536 พรรคอนุรักษ์นิยมสูญเสียที่นั้งส่วนใหญ่ไปรวมถึงตำแหน่งของแคมป์เบลทั้งนี้ทำให้พรรคเหลือเพียงแค่สองที่นั้ง นี้ทำให้ตำแหน่งนายกรัฐมนตรีของเธอสั้นที่สุดเป็นอันดับสามในประวัติศาสตร์ของแคนาดาโดยมีระยะเวลาอยู่ที่ 123 วัน 
แคมป์เบลยังเป็นเบบี้บูมเมอร์ (Baby Boomer) คนแรกที่ดำรงตำแหน่งในสภา รวมถึงเป็นนายกรัฐมนตรีคนแรกที่เกิดในบริติชโคลัมเบีย ปัจจุบันเธอเป็นประธานคณะกรรมการที่ปรึกษาศาลฎีกาของแคนาดา (Canada's Supreme Court Advisory Board)